URRUZUNO URRESTI (EH Bildu, 2018-06-28):
Soy montador de máquina herramienta, me quedan dos años en este Parlamento, y tengo intención de volver a mi fábrica, pero bueno, si queréis pasarle el informe a la directora del Zinemaldi, yo igual me lo pienso.
Hasierako lehen txandan, hor moztu zait denbora, esaten nengoen badaudela gai estrategiko batzuk, gai potolo batzuk, hainbat denboran hor, mahai gainean daudenak, eta ez dagoela inolako borondaterik edo gaitasunik Zuzendaritzaren aldetik horri heltzeko.
Albistegien tratamenduaz ari nintzen, plantilla estrukturala eta pertsonal politikaren kontuaz ari nintzen, enpresa eredua ere bada beste kontu bat oraindik orain ba inolako irtenbiderik edo inolako gakorik ematen ez zaionik, eta guk uste dugu horiek bai ala bai, lehen bait lehen abordatu behar diren kontuak direla.
Romero andereak esan du aterako balitz aurrera Maite Iturberen zesea edo, ea ponentziara etorri den jendeari eta zer esan beharko geniokeen. Guretzat ponentzia ba alde batera uzteko kontua da, ponentzian bagaude eta gaurko botazioan ateratzen dena atera, guk uste dugu ponentziak jarraitu beharko duela, ba ponentzian horretaz ari garelako, etorkizuneko ereduaz ari garelako.
Baina guk hasieran esaten genuen, badaude beste kontu batzuk modeloari edo ereduari loturik ez daudenak, eta jarrera kontua da, eta aktitude kontua da, eta EITB zertarako erabili nahi denaren kontua da.
Eta hori bai egozten diogu zuzendaritzari, eta hori bai eskatzen diogu zuzendaritzari, lehen bait lehen jarrera horiek aldatzeko. Zeren kontua da, elkarlana esaten da, baina beste kontu bat baloratu beharko genukeena da Zuzendaritzak berak ea zenbaterainoko asmoa duen Ganbera honekin, ponentziarekin, edo eta kontrol batzordearekin elkar lanean aritzeko bere borondatea zein den.
Azkenaldian bi PNL aprobatu ditugu, bat plan estrategikoarena eta bestea karrera profesionalarena, eta argi eta garbi esan zitzaigun ez bata ez bestea ba betetzeko asmorik ez dagoela. Hori da, borondatea, aktitudea, zein da jarrera...
...estrategikoarena eta besteak karrera profesionalarena.
Eta argi eta garbi esan zitzaigun ez bata eta ez bestea betetzeko asmorik ez dagoela. Hori da, borondatea, aktitudea. Zein da jarrera? Zein da jarrera? Modeloa bat izan ala bestea izan.
Guk esaten duguna da badakigu aldakorra dela ikus-entzunezkoen sektorearen testuingurua, bilakaera aldakorra da, hauskorra da, konplexua da; milaka faktore sartzen dira orain dela 30 urte EITB sortu zenean ez zeudenak. Lehia areagotzen dute.
Guk badakigu EITBk orain milaka katerekin batera, Telecincorekin eta halakoekin lehiatu behar duela. Baina horrek ezin gaitzake eraman Telecincoago izatera. Horrek ezin gaitzake eraman Telecincoago izatera eta badirudi badagoela horrelako joera bat. Badagoela formatuetan, markoan eta programazioan eta gauzak egiteko eran.
Guretzat hori akats larria da. Bi helburu zituen sorreran: gizartearen kohesioa, bertebrazioa, euskararen sustapena. Eta horiei benetan heldu behar zaie. Gaur egunean ETBn dualizazio bat ematen da eta hizkuntzaren araberako dualizazioa da. Eta horrek euskarari mesederik ez dio egiten inondik inora. Beraz, kanalen egitura guztia edo eskema birpentsatu beharko litzateke ere.
Uste dugu euskararen lurraldeari eman behar zaiola lekua. Euskararen lurraldeari, ez Euskal Autonomia Erkidegoari, Nafarroari eta Iparraldeari ere.
Uste dugu Kapuscinskitik oso urruti dagoela gaur egun EITB. Eta Kapuscinski aipatzen dut, Maite Iturbek berak esaten zuelako, Kapuscinski handiaren pentsamenduan oinarritzen dela EITB. Oso urruti ikusten dugu guk.
Zuzendaritzak hausnartu beharko luke lehen esan dudana, laugarren aldia da epe oso gutxian EITBren edo EITBko zuzendaritzaren dimisioaz hitz egiten duguna. Guk ez diogu txeke zuririk emango EITBko zuzendaritzari. Bosgarren aldia egon daiteke. Eta gaur abstenitu egingo gara.